Trump om tidligere Miss Universe-vinner: – Hun la massivt på seg
Under nattens første av totalt tre presidentdebatter mellom Hillary Clinton og Donald Trump, trakk Clinton fram saken om Alicia Machado. Så du ikke debatten? Da kan du se høydepunktene her! I 1996, samme år som Donald Trump tok over som eier av Miss Universe-organisasjonen, ble Machado fra Venezuela kåret til konkurransens vinner. I løpet av noen få måneder gikk hun imidlertid opp i vekt. Det var etter dette at Trump skal ha kalt henne «Miss Piggy», skrev Inside Edition i mai. – Han kalte denne kvinnen «Miss Piggy». Så kalte han henne «Ms. Housekeeping», fordi hun er latinsk. Donald, hun har et navn. Hennes navn er Alicia Machado og hun har blitt en amerikansk statsborger. Og du kan vedde på at hun kommer til å stemme i november, sa Clinton under debatten mot Trump. USA-ekspert: – Clinton vant en solid seier Den republikanske presidentkandidaten svarte med å spørre tre ganger: «Hvor fant du dette?» Anders Giæver kommenterer: Trump mistet kontrollen I et TV-sendt intervju med Fox News tirsdag, bare timer etter debatten, kommenterte Trump saken ytterligere og forsvarte seg. På spørsmål fra programlederen om Clinton hadde klart å provosere ham under duellen, svarte Trump: – På slutten, kanskje, da hun brakte opp en Miss Universe-person, svarte Trump. – Hun er den verste vi noensinne har hatt. Den absolutt verste. Hun var umulig. Hun la på seg massivt, og det var et ordentlig problem. Ikke bare det, men holdningen hennes også, fortsatte han. Faktasjekk: Dette løy Clinton og Trump om På Hillary Clintons Twitter-konto er det lagt ut en video med et intervju med Machado. – Jeg var veldig redd ham. Han ropte til meg hele tiden, sier Machado om Trump i videoen. Nå er det ventet at Machado vil stemme på Clinton under høstens valg.
Den tidligere Miss Universe-vinneren Alicia Machado anklager Donald Trump for å ha kalt henne «Miss Piggy» etter at hun gikk opp i vekt. Men Trump forsvarer seg. Machado anklager Donald Trump for å ha kalt henne «Miss Piggy» etter at hun gikk opp i vekt. Men Trump forsvarer seg.